Diari Oficial de la Generalitat Valenciana


Sumari del DOGV 8071, del 27-06-2017 (2017/4940)

Informació pública de la resolució, per causa imputable a l'agent urbanitzador, de l'adjudicació del Programa d'actuació integrada Golf Subirana.
-------------------------------------------------------------------------------------------------------------------------------------------------

### Dades del document

Número de DOGV
:   8071

Data del DOGV
:   27-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4940


Data del document
:   23-05-2017

Organisme emissor
:   Ajuntament de les Alqueries

Tipus de document
:   Anunci

Descriptors 

:   * Alqueries, les
    * administració local
    * pla d'urbanisme

Informació pública de la resolució, per causa imputable a l'agent urbanitzador, de l'adjudicació del Programa d'actuació integrada Golf Subirana. [2017/4940]  
El Ple de l'Ajuntament, en sessió celebrada el dia 16 de maig de 2017, amb el vot favorable de la majoria absoluta dels seus membres, va adoptar acord de resoldre per causa imputable a l'agent urbanitzador l'adjudicació del Programa d'actuació integrada Golf Subirana la part dispositiva del qual és la següent:  
1r Tindre per evacuat el dictamen del Consell Jurídic Consultiu de la Comunitat Valenciana i desestimar les al·legacions efectuades per la UTE Pont Mediterrani per ser, en resum, reiteració de les contingudes en el seu escrit de renúncia a l'adjudicació del PAI,  que ja van ser rebutjades per l'Ajuntament considerant que es trobaven fora de termini i que no han existit nous compromisos exigits per aquesta corporació municipal.  
Al seu torn, desestimar les al·legacions efectuades per la UTE Pont Mediterrani, formada per Calviga, SAU, Luneto Luna, SL, i Pont Mediterrani, SL, després de conéixer la proposta prèvia de resolució per les raons indicades anteriorment.  
2n Resoldre per causa imputable atribuïble de manera voluntària, greu i culpable a l'agent urbanitzador el Programa d'actuació integrada denominat Subirana Golf, formada per la Unió Temporal d'Empreses composta per Calviga, SAU, Luneto Luna, SL, i Pont Mediterrani, SL, amb les conseqüències patrimonials i no patrimonials a què ens hem referit anteriorment.  
3r Declarar confiscada la fiança que, al no haver sigut depositada, donarà lloc a un deute de semblant import que serà, si escau, exigit en via executiva pel procediment d'execució forçosa o constrenyiment administratiu, després de la seua determinació en la fase de liquidació.  
4t Tindre per personat en la fase de liquidació Promociones Inmobiliarias Canvives, SAU, perquè en aquesta deduïsca els danys o perjudicis que siguen indemnitzables.  
5é Excloure del procés la Diputació Provincial per no resultar afectada.  
6é Finalment i una vegada ferma la resolució, incoar l'expedient contradictori i complementari al present edicte, per a liquidar el contracte i determinar i reclamar, si escau, els danys i perjudicis que la resolució anticipada i culpable del contracte ha suposat a l'Ajuntament de les Alqueries, i als titulars de béns i drets afectats per l'actuació. En el dit expedient es valorarà l'aportació voluntària oferida en programa i que va ser acceptada a risc i perill, de part del 10 % per part de l'agent urbanitzador.  
7é Finalitzada la fase de liquidació, l'Ajuntament es pronunciarà sobre la programació o no dels terrenys afectats.  
8é Traslladar el present acord a l'agent urbanitzador, UTE Pont Mediterrani, formada per Calviga, SAU, Luneto Luna, SL, i Pont Mediterrani, SL, i als interessats, amb expressió dels recursos administratius i judicials que puguen existir, sense perjudici de poder utilitzar-ne d'altres, si al seu dret convé.  
Contra aquest acord, que posa fi a la via administrativa, i de conformitat amb el que disposen els articles 123 i 124 de la Llei 39/2015, d'1 d'octubre, i 8, 45 i 46 de la Llei 29/1998, de 13 de juliol, es podrà interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'aquesta notificació.  
La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb el que disposa l'article 117 de la Llei 39/2015, d'1 d'octubre.  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant del Jutjat Contenciós Administratiu de Castelló, en el termini de sis mesos, a comptar des de l'endemà de la desestimació presumpta.  
  
b) Recurs contenciós administratiu davant del Jutjat Contenciós Administratiu de Castelló, en el termini de dos mesos comptats des de l'endemà de la recepció d'aquesta notificació.  
En cas d'optar pel recurs potestatiu de reposició no es podrà interposar el recurs contenciós administratiu fins que aquell siga resolt expressament o s'haja produït la seua desestimació per silenci administratiu.  
  
Tot això sense perjudici de qualsevol altre recurs o acció que estime procedent.  
Cosa que es fa pública de conformitat amb el que disposa l'article 163.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Les Alqueries, 23 de maig de 2017.- L'alcaldessa: Esther Lara Fonfría.